ΓΡΑΠΤΗ ΕΡΩΤΗΣΗ E-2885/02

υποβολή: Brice Hortefeux (PPE-DE) προς την Επιτροπή

(14 Οκτωβρίου 2002)

Θέμα: Προστασία του αστικού πληθυσμού

Έπειτα από το τέλος του ψυχρού πολέμου και το αίσθημα μείωσης της απειλής συγκρούσεων, τα δυτικά κράτη περιόρισαν αισθητά τις δαπάνες για την αστική προστασία. Οι τρομοκρατικές ενέργειες που διεξήχθησαν στη Νέα Υόρκη και την Ουάσιγκτον αποκάλυψαν σημαντικές ανεπάρκειες στην προστασία του πληθυσμού

των πόλεων αυτών. Υπό τις παρούσες συνθήκες, όλα οδηγούν στη σκέψη ότι οι ίδιες ανεπάρκειεςφίστανται σε κράτη μέλη της ΕΕ. Σήμερα, οι ειδήμονες θεωρούν πραγματικό τον κίνδυνο να επιστρατευθούν βιολογικά όπλα από τρομοκράτες, εξ ου και η σημασία της προστασίας του αστικού πληθυσμού, ιδιαίτερα στα μεγάλα ευρωπαϊκά αστικά κέντρα.

Σύμφωνα με την προ μίας εβδομάδος δημοσιευμένη έκθεση του Γεωργίου Γκούβρα, επί κεφαλής της ειδικής ομάδας, η οποία συγκροτήθηκε από την Επιτροπή την επαύριον των επιθέσεων της 11ης Σεπτεμβρίου, η πλειοψηφία των κρατών μελών της ΕΕ δε διαθέτει ούτε εμβόλια ούτε κατάλληλες στρατηγικές αντιμετώπισης, προκειμένου να ανταποκριθεί σε μαζικές επιθέσεις βιολογικής τρομοκρατίας, που μεταχειρίζονται νόσους οπως η ευλογιά.

Η Επιτροπή κρίνει ότι η προστασία του πληθυσμού είναι επαρκής στην Ευρωπαϊκή Ένωση·

Έχουν καταρτισθεί στην Ευρωπαϊκή Ένωση σχέδια προστασίας του πληθυσμού· Και αν ναι, η Επιτροπή δύναται να διευκρινίσει το περιεχόμενο τους·

Υπό το φως των γεγονότων της 11ης Σεπτεμβρίου, η Επιτροπή δε θεωρεί απαραίτητη την ενίσχυση των προσπαθειών σ'αυτόν τον τομέα·

Η Ευρωπαϊκή Ένωση δε θα μπορούσε να εξετάσει το ενδεχόμενο καθορισμού ελαχίστων δεσμευτικών προδιαγραφών για την αστική προστασία, ιδιαίτερα στις ευρωπαϊκές αστικές ζώνες·

Απάντηση του κ. Byrne εξ ονόματος της Επιτροπής

(12 Νοεμβρίου 2002)

Όπως ανέφερε η ανακοίνωση της Επιτροπής Πολιτική προστασία — Προληπτική κατάσταση επιφυλακής για ενεχόμενα συμβάντα έκτακτης ανάγκης(1), οι κυβερνήσεις σε όλα τα επίπεδα παροτρύνθηκαν να επανεξετάσουν πόσο έτοιμες και ικανές είναι να προλάβουν ή να μετριάσουν τον αντίκτυπο αυτών των απειλών στην κοινωνία μας ως επακόλουθο των πρωτοφανών και τραγικών τρομοκρατικών επιθέσεων στις Ηνωμένες Πολιτείες της Αμερικής (ΗΠΑ). Η ανακοίνωση επιχειρηματολογεί σαφώςπέρ της ανάγκης να βελτιωθεί η δυνατότητα αντίδρασης της Ευρώπης σε συμβάντα έκτακτης ανάγκης που προκύπτουν από βιολογικές ή χημικές τρομοκρατικές επιθέσεις. Ανέφερε επίσης τις ενέργειες που σκόπευε να αναλάβει η Επιτροπή σε ολόκληρο το φάσμα των κοινοτικών πολιτικών ως απάντηση στην επίκληση του Ευρωπαϊκού Συμβουλίου στη Γάνδη στις 19 Οκτωβρίου 2001 προς το Συμβούλιο και την Επιτροπή, για την ετοιμασία προγράμματος βελτίωσης της συνεργασίας των κρατών μελών στον τομέα αυτό.

Τα κράτη μέλη και η Επιτροπή προσπαθούν έκτοτε να αυξήσουν την ετοιμότητα και την αντίδρασή τους στο νέο τύπο απειλής που αποτέλεσαν οι βιοτρομοκρατικές επιθέσεις στις ΗΠΑ. Εκτός από τα εθνικά μέτρα, ελήφθησαν μέτρα σε επίπεδο Ευρωπαϊκής Ένωσης και πραγματοποιήθηκαν από κοινού ενέργειες της Επιτροπής και των κρατών μελών για να βελτιωθεί η δυνατότητα και η ικανότητα αντιμετώπισης σκόπιμων απελευθερώσεων βιολογικών, χημικών και ραδιενεργών/πυρηνικών ουσιών για την πρόκληση βλάβης. Η πρόοδος στο έργο αυτό και οι τρέχουσες δραστηριότητες παρουσιάστηκαν στην ανακοίνωση της Επιτροπής Πολιτική προστασία — Πρόοδος στην εφαρμογή του προγράμματος ετοιμότητας για πιθανές καταστάσεις έκτακτης ανάγκης(2). Η δοκιμή των σχεδίων έκτακτης ανάγκης αποτελεί μέρος των δραστηριοτήτων αυτών.

Για να προσδιοριστεί ποιες πρωτοβουλίες έχουν εφαρμοστεί αυτή τη στιγμή και ποιες άλλες ενδέχεται να χρειάζονται για την προστασία του πληθυσμού της Ένωσης από τις επιπτώσεις τρομοκρατικών βιολογικών, χημικών και πυρηνικών απειλών και επιθέσεων, το Συμβούλιο και η Επιτροπή ετοιμάζουν τώρα κοινό πρόγραμμα το οποίο θαποβληθεί στο προσεχές Ευρωπαϊκό Συμβούλιο στην Κοπεγχάγη το Δεκέμβριο του 2002.

(1) COM(2001)707 τελικό.

(2) COM(2002)302 τελικό.